Beeline komissiyasiz to‘lovlar qabul qiluvchi terminallarini o‘rnatadi

Beeline aloqa operatori kompaniya xizmatlari uchun foizsiz to‘lov terminallarini o‘rnatishni boshladi. Ushbu qurilmalar yordamida abonentlar o‘z hisoblarini to‘ldirishi mumkin, bunda komissiya ushlab qolinmaydi, deya xabar berdi “Gazeta.uz” operator tarqatgan ma’lumotga tayanib.

 Foto © Beeline
Bunday terminallarning dastlabkisi Toshkentdagi Beeline markaziy ofisiga o‘rnatildi. Balansni naqd pul va bank kartasi yordamida to‘ldirish mumkin.
Kompaniyaning yalpi bozordagi sotuvlar bo‘yicha direktori Maksim Efremov yaqin orada o‘nlab bunday terminallar poytaxt va boshqa shaharlardagi eng ommabop nuqtalarga joylashtirilishini ma’lum qildi.